Iz ljubavnih melodija/II
<s><poem>
Tako.</s><s>Sad ja ću uvit se u zvuke,
Što kao cvjetovi padaju s klavira -
Oh, kako divno ljubav zna da svira!...</s><s>Daj, Niđar, da ti sad cjelivam ruke.</s>

<s>Meni se čini: ta muzika vrije
Iz mirisavih mramornih ti grudi -
I u duši mi sveti zanos budi
K'o psalam dragi nevine Rabije.</s>

<s>O, sviraj Niđar, na biljurnom valu
Zvukova klavirskih da k'o galeb plivam
I vječne slasti vječni eden snivam...</s>

<s>O, sviraj, sviraj...</s><s>Nek ti tipke zuje
K'o pjesma hurijska na cvjetnome žalu,
Kevserski vali gdje teku i bruje. </poem></s>

<s>Musa Ćazim Ćatić</s>

